На основу члана 69. Закона о управљању отпадом („Службени гласник РС“, бр. 36/09, 88/10, 14/16 и 95/18 – др. закон) Одељење за урбанизам, стамбено-комуналне делатности и грађевинарство Градске управе Града Прокупља објављује

ОБАВЕШТЕЊЕ

О ДОНЕТОМ РЕШЕЊУ О ИЗДАВАЊУ ДОЗВОЛЕ ЗА УПРАВЉАЊЕ НЕОПАСНИМ ОТПАДОМ

 Одељење за урбанизам, стамбено-комуналне послове и грађевинарство Градске управе Града Прокупља донело је Решење о издавању дозволе за управљање неопасним отпадом оператеру „ТОППЛАН-ПРОМЕТ“, Мала Плана, Прокупље. Оператер „ТОППЛАН-ПРОМЕТ“, Мала Плана, Прокупље, поднео је овом органу захтев за издавање дозволе за складиштење неопасног отпада од метала на катастарској парцели бр. 2209/2, КО Поточић, Мала Плана, на територији Града Прокупља.

Након спроведеног поступка и увида у достављену документацију од стране оператера, дана 07.07.2020. године донето је Решење број 501-21/2020-05 којим се оператеру „ТОППЛАН-ПРОМЕТ“, Мала Плана, Прокупље, издаје дозвола за складиштење неопасног отпада (метални, стаклени, пластични ....) до момента продаје оператерима који поседују дозволу за третман и/или одлагање предметног отпада, на катастарским парцелама бр. 2209/2 КО Поточић, и одређују услови за рад у складу са Законом о управљању отпадом („Службени гласник РС“, бр. 36/09, 88/10, 14/16 и 95/18 – др. закон).

Увид у издату дозволу може се извршити у року од 15 дана од дана објављивања овог обавештења, од 10.07.2020. до 25.07.2020. године, у просторијама Градске управе Града Прокупља, ул. Таткова бр. 2, канцеларија бр. 3, сваког радног дана у времену од 11.00 до 15.00 часова.

Представници заинтересоване јавности могу изјавити жалбу на донето Решење у року од 15 дана од дана објављивања овог обавештења. Жалба се изјављује Министарству заштите животне средине РС, а подноси се преко првостепеног органа.